**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ЕНЧО ЕНЧЕВ**

**ЗА КМЕТ НА ОБЩИНА РУСЕ**

**(Съгл. Заповед № РД-01-2082/08.07.2025 г.,**

**изм. със Заповед № РД-01-2106/08.07.2025 г.)**

**Относно:** *Утвърждаване на Списък на средищните училища на територията на община Русе за учебната 2025/2026 година*

**УВАЖАЕМИ ОБЩИНСКИ СЪВЕТНИЦИ,**

В изпълнение на чл. 3, ал. 1 от Постановление № 128 на Министерски Съвет от 29 юни 2017 г. за определяне на критерии за включване в Списъка на средищните детски градини и училища, е необходимо да бъде внесено предложение от кмета на общината до Министерството на образованието и науката за актуализиране на Списъка на средищните детски градини и училища. Предложението на кмета се внася след решение на общински съвет.

## Съгласно чл. 2 от ПМС № 128 от 29.06.2017 г., за средищно училище по смисъла на чл. 53, ал. 2 от Закона за предучилищното и училищното образование (ЗПУО) се определя държавно или общинско училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа.

В предложените средищни училища се обучават не по-малко от 10 ученици от други населени места и те се намират на най-малко разстояние, измерено по асфалтирана пътна мрежа. Средищните училища трябва да отговарят едновременно на посочените чл. 2 от ПМС № 128 от 29.06.2017 г. изисквания.

Срокът за внасяне на предложението в Министерството на образованието и науката е 10 септември, с оглед на което е необходимо общинският съвет да вземе решение преди този срок.

Предвид гореизложеното Ви информирам, че на територията на Община Русе, училищата, които отговарят на условията за средищни училища за новата учебна година са следните:

* ОУ „Отец Паисий”, гр. Мартен – приема учениците от закритото училище в с. Сандрово;
* ОУ „Св. св. Кирил и Методий”, с. Семерджиево – приема учениците от закритите училища в с. Ястребово, с. Бъзън, с. Червена вода;
* ОУ „Св. св. Кирил и Методий”, с. Николово – приема учениците от закритите училища в с. Просена и с. Долно Абланово;
* ОУ „Г. С. Раковски”, с. Ново село – приема учениците след IV-ти клас на НУ “Васил Априлов”, с. Хотанца;
* ОУ „Иван Вазов” гр. Русе – приема учениците от закритото училище в с. Басарбово;

Във връзка с гореизложеното и на основание чл. 63, ал. 2, т. 2 от Правилника за организацията и дейността на Общински съвет – Русе, неговите комисии и взаимодействието му с общинската администрация, с оглед спазването на нормативно установения срок за внасяне на предложение в Министерството на образованието и науката, предлагам Общинският съвет да вземе следното:

**Р Е Ш Е Н И Е**

На основание чл. 21, ал. 1, т. 23, във връзка с чл. 17, ал. 1, т. 3 от ЗМСМА и чл. 3, ал. 1 от Постановление № 128 на Министерски Съвет от 29 юни 2017 г. за определяне на критерии за включване в Списъка на средищните детски градини и училища, Общински съвет – Русе реши:

Определя за средищни за учебната 2025/2026 г. на територията на община Русе следните училища:

ОУ „Отец Паисий”, гр. Мартен

ОУ „Св. св. Кирил и Методий”, с. Семерджиево

ОУ „Св. св. Кирил и Методий”, с. Николово

ОУ „Г. С. Раковски”, с. Ново село

ОУ „Иван Вазов”, гр. Русе

*Вносител,*

**ЕНЧО ЕНЧЕВ**

*За кмет на Община Русе*

*(Съгл. Заповед № РД-01-2082/08.07.2025 г.,*

*изм. със Заповед № РД-01-2106/08.07.2025 г.)*